Мультфільмы, безумоўна, любяць глядзець і дзеці, і дарослыя. У кожнага з нас ёсць любімыя мульцікі, якія мы час ад часу з задавальненнем пераглядаем. Але наўрад ці сярод стужак будзе шмат беларускіх, не ўсе нават ведаюць пра існаванне такіх. І ўсё ж беларускія мультфільмы існуюць. За 45 гадоў дзейнасці студыя “Беларусьфільм” выпусціла каля 170 анімацыйных стужак. Беларускія рэжысёры экранізуюць народныя казкі і байкі, звяртаюць увагу на нацыянальныя матывы, гісторыю нашай краіны, беларускую мову. Лепшыя мультфільмы атрымліваюць прызы на міжнародных фестывалях.